Bricu ezers
Bricu ezers (arī Cebuļu ezers, Jumaļu ezers) ir neliels dzidrūdens ezers Cēsu novada Jaunpiebalgas pagastā. Izvietojies apaļā ezerdobē pagasta austrumos uz robežas ar Vecpiebalgas pagastu. Krasti zemi, lēzeni, dienvidos kūdrājs, dibens dūņains. Ietek viens grāvis, iztek strauts uz Alupi ziemeļos. Mīt līdaka, rauda, karūsa, asaris, ausleja. Austrumu krastā peldvieta.